(ደጀ ሰላም፤ ሰፕቴምበር 22/2009)፦ በማኅበረ ቅዱሳን እና በሰንበት ት/ቤቶች መምሪያ ሃላፊ በአባ ሰረቀ ወልደ ሳሙኤል መካከል የነበረው የረዥም ጊዜ አለመግባባት ፈንድቶ መውጣቱ ተሰማ (ዘገባውን ለመመልከት ይህንን ይጫኑ)።። ለዓመታት ውስጥ ለውስጥ ሲጋጋም የነበረው አለመግባባት ቅዱስ ፓትርያርኩና የመንግሥት ከፍተኛ ባለሥልጣናት በተገኙበት ይፋ ሲሆን እንደተነገረው ከሆነ “ማኅበሩ መመሪያዎችን ይጥሳል፣ በቤተ ክርስቲያንና በፖለቲካ የመግባት አዝማሚያ” ያሳያል ተብሏል። በሁለቱ መካከል “ያለውን አለመግባባት ለመፍታት የተደረገ የውይይት መድረክ” መሆኑን የዘገበው የኢትዮጵያ ቴሌቪዥን ቅዱስ ፓትርያርኩን፣ የተወሰኑ ብፁዓን አባቶችን፣ የመንግሥት ባለሥልጣናትን፣ የመምሪያውን ባልደረቦችና የማህበሩን ሃላፊዎች ምስል አሳይቷል።
